Държавен вестник, бр. 96, 2025 г., стр. 210

СТР.  210	
Д Ъ Р Ж А В Е Н  В Е С Т Н И К 	
БРОЙ  96
ристика би била взета предвид от независими 
лица в съпоставима неконтролирана сделка.
(3) Икономически значимите характерис­
тики на контролираната сделка се оценяват 
с оглед на алтернативните възможности, с 
които всяка от страните по сделката реално 
разполага.
Чл. 5. (1) Договорните условия по чл. 4, 
ал. 1, т. 3, буква „а“ включват:
1. всички съществени условия на контро­
лираната сделка, договорени между съответ­
ните страни;
2. условията, произтичащи от други до­
говорни правоотношения, включително на 
свързани със страните по контролираната 
сделка лица, в случай че такива правоот­
ношения може да повлияят на условията на 
контролираната сделка.
(2) При анализа по чл. 3, ал. 1, т. 1 се 
вземат предвид договорните условия на кон­
тролираната сделка, установени въз основа 
на действителното поведение на свързаните 
лица, когато:
1. липсват писмени доказателства за усло­
вията по ал. 1;
2. съдържанието на наличните писмени 
доказателства относно едно или повече от 
условията по ал. 1 е непълно, неясно или 
противоречиво, или 
3. едно или повече от условията по ал. 1, 
така както са обективирани в наличните 
писмени доказателства, не съответстват на 
действителното поведение на свързаните лица.
(3) Действителното поведение на свързаните 
лица се установява посредством функционален 
анализ по чл. 6 – 8, като се вземат предвид и 
останалите икономически значими характе­
ристики на контролираната сделка.
Чл. 6. (1) При функционалния анализ се 
събира, систематизира и оценява информация 
за икономическата значимост на функциите, 
които всяка от страните по контролираната 
сделка изпълнява, като се вземат предвид 
използваните активи и поетите рискове. Ико­
номическата значимост се оценява с оглед на 
степента, в която съответните функции могат 
да допринесат за създаването на стойност и 
реализирането на икономически ползи от 
всяка от страните по сделката.
(2) Функциите се идентифицират и оценяват 
въз основа на следните техни характеристики:
1. естество, сложност, честота, обхват и 
начин на изпълнение на функцията;
2. организационно ниво, на което се из­
пълнява функцията;
3. взаимозависимости между отделните 
функции на свързаните лица, както и между 
тези функции и функциите на останалите части 
на групата, когато страните по контролираната 
сделка са част от група предприятия;
4. използвани ресурси и осигурен капаци­
тет (като присъщи умения или потенциал за 
осъществяване на определени дейности или 
постигане на конкретни цели) във връзка с 
изпълняваната функция;
5. в каква степен и по какъв начин функ­
цията допринася за управлението на иконо­
мически значими рискове;
6. в каква степен и по какъв начин функци­
ята допринася за запазване или подобряване 
на конкурентните позиции и за постигане на 
стопанските цели както на страните по сдел­
ката, така и на групата предприятия, когато 
страните са част от група предприятия.
(3) За целите на ал. 2 се съобразява и 
по-широкият кръг от обстоятелства около 
оценяваната контролирана сделка, свързани 
с начина, по който свързаните лица осъщест­
вяват своята стопанска дейност и реагират на 
факторите по чл. 4, ал. 1, т. 1. В зависимост 
от конкретния случай такива обстоятелства 
може да са:
1. позиция в общата верига на стойността 
на групата предприятия или в отрасловата 
верига на стойността;
2. организация на стопанската дейност, 
включително степен на централизация, степен 
на вертикална интеграция и други обстоятел­
ства, касаещи характеристиките и разпреде­
лението на ресурсите (включително системи, 
процеси, технологии и персонал) и дейностите, 
както и съществуващите помежду им функ­
ционални и управленски връзки;
3. асортимент от произвеждани и предла­
гани продукти;
4. готовност за поемане на икономически 
значими рискове;
5. стопански опит и управленска ефек­
тивност;
6. съществуващи правоотношения със 
свързани и независими лица;
7. мащаб и обхват на стопанската дейност;
8. конкурентни предимства и недостатъци;
9. други характеристики на прилагания 
бизнес модел;
10. други фактори, влияещи върху рента­
билността на стопанската дейност. 
Чл. 7. За целите на функционалния анализ 
се вземат предвид характеристики на използ­
ваните активи, като начин на придобиване, 
вид, възраст, полезен живот, местоположение, 
права върху актива, пазарна стойност, уни­
калност, оскъдност, прехвърляемост, възпро­
изводимост, производителност, ефективност 
и други характеристики, които биха могли да 
окажат съществено влияние върху:
1. размера и структурата на разходите 
(вид и относителна стойност на разходите от 
всеки вид);
2. икономически значимите рискове;
3. потенциала за печалба на осъществява­
ната стопанска дейност. 
Чл. 8. (1) За целите на функционалния 
анализ се оценяват икономически значимите